N á v r h

ZÁKON

**z .... 2015,**

ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 139/1998 Z. z. o omamných látkach, psychotropných látkach a prípravkoch v znení zákona č. 260/1999 Z. z., zákona č. 13/2004 Z. z., zákona č. 633/2004 Z. z., zákona č. 330/2007 Z. z., zákona č. 455/2007 Z. z., zákona č. 393/2008 Z. z., zákona č. 461/2008 Z. z., zákona č. 77/2009 Z. z., zákona č. 468/2009 Z. z., zákona č. 43/2011 Z. z., zákona č. 362/2011 Z. z., zákona č. 40/2013 Z. z. a zákona č. 43/2014 Z. z. sa mení a dopĺňa takto:

1. V prílohe č. 1 I. skupine časti Psychotropné látky sa na začiatku vkladá nový riadok, ktorý znie: „AH-7921, chemicky 3,4-dichlór-N-[[1-(dimetylamino)cyklohexyl]metyl] benzamid“.
2. V prílohe č. 1 I. skupine časti Psychotropné látky sa za riadok „HU-243, kanbizol, chemicky (6aR,9R,10aR)-6,6-dimetyl-3-(2-metyloktán-2-yl)-6a,7,8,9,10,10a-hexahydrobenzo/c/chróm- en-1,9-diol“ vkladá nový riadok, ktorý znie: „25I-NBOMe, chemicky 4-jód-2,5-dimetoxy-N-(2-metoxybenzyl)fenetylamín“.
3. V prílohe č. 1 I. skupine časti Psychotropné látky sa za riadok „Metkatinón, chemicky 1-fenyl-2-(metylamino)propán-1-ón“ vkladá nový riadok, ktorý znie: **„**Metoxetamín (MXE), chemicky 2-(3-metoxyfenyl)-2-(etylamino)cyklohexanón“.

**Čl. II**

Tento zákon nadobúda účinnosť 1. októbra 2015.